**SHARTNOMA №**

**Vazirlar Mahkamasining 2021 yil 18 avgustdagi №527 qaroriga asosan oliy o‘quv muassasalarida to‘lov-kontrakt asosida o‘qish uchun ta’lim krediti berish to‘g‘risida (butun o‘qish davri uchun kredit liniyasi ochmasdan)**

 **\_\_\_\_\_\_\_\_\_\_\_\_ sh. «\_\_\_» \_\_\_\_\_\_\_\_\_ 20 \_\_\_\_ y.**

Bundan buyon shartnoma matnida **«Bank»** deb yuritiluvchi «Biznesni rivojlantirish banki» ATB nomidan Nizom hamda Ishonchnoma asosida ish yurituvchi Bank\_\_\_\_\_\_\_\_\_\_\_\_\_\_\_\_\_\_\_\_\_ BXO/BXM boshliq/boshqaruvchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_bir tomondan, bundan buyon matnda **«Kredit oluvchi»** deb yuritiluvchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(talaba F.I.O.)*

ikkinchi tomondan va *(agarda Birgalikda kredit oluvchi ishtirok etsa kiritiladi*) keyingi o‘rinlarda **“Birgalikda kredit oluvchi”** deb yuritiluvchi \_\_\_\_\_\_\_\_\_\_\_\_\_\_ uchinchi tomondan, keyingi o‘rinda “Tomonlar” deb ataladilar, ushbu shartnomani quyidagilar haqida tuzdilar:

**1.SHARTNOMA PREDMETI**

 **1.1.** Bank Kredit oluvchiga quyidagi shartlarda kredit ajratish majburiyatini oladi:

- beriladigan kredit summasi (keyingi o‘quv yili uchun ushbu shartnomaga qo‘shimcha kelishuv imzolash orqali oshirib borilishi mumkin) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(so‘z va raqam bilan)*

- kreditdan foydalanish muddati:

- Kredit oluvining rasmiy o‘qishni tamomlashning belgilangan yakuniy muddati + 90 oy

- Imtiyozli davr – Kredit oluvchining rasmiy o‘qish davri

 - Foiz stavkasi - O‘zbekiston Respublikasi Markaziy bankining qayta moliyalash stavkasi miqdorida. (*Markaziy bankning qayta moliyalash stavkasi pasaytirilgan taqdirda, ta’lim krediti bo‘yicha foiz stavkasi mutanosib ravishda pasaytiriladi, oshirilgan taqdirda esa o‘zgartirishsiz qoladi)*

Kredit berish vaqtida O‘zbekiston Respublikasi Markaziy bankining qayta moliyalash stavkasi yillik \_\_\_\_\_ foizni tashkil qildi:

* **kreditning maqsadi va ob’ekti:**\_\_\_\_\_\_\_*\_\_\_\_\_\_\_\_\_\_*\_\_\_\_\_\_\_\_\_\_\_\_\_ ning

 *(talabaning F.I.Sh, OO‘Yuning to‘liq nomi)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(bakalavriat, magistraturasi)* ga qabul qilingan talabaning o‘qishi uchun;

1. **kredit berish muddatlari** - yillik o‘quv narxini to‘rt qismga bo‘lgan holda yilda to‘rt marta (bunda mijoz arizasiga asosan yillik o‘quv narxini ikkiga bo‘lgan xolda ajratish mumkin)
2. **kredit bo‘yicha asosiy qarz va** **foizlar** mazkur shartnomaning 1-Ilovasiga asosan *differensial* yoki *annuitet* (keraklisini koldirish lozim) to‘lov usulida to‘lanadi.
	1. Qarz oluvchi/Birgalikda qarz oluvchi kreditni qaytarish va foizlarni to‘lash majburiyatini oladi.

**2.TOMONLARNING MAJBURIYaTLARI**

* 1. **Bankning majburiyatlari:**

 **2.1.1**. Ushbu shartnomaning 1.1.-bandida ko‘rsatib o‘tilgan ta’lim kreditini \_\_\_\_\_\_\_\_\_ yildan \_\_\_\_\_\_\_\_\_ yilgacha foydalanish sharti bilan yillik o‘quv narxini to‘rt qismga bo‘lgan holda o‘tkazib berish.

* + 1. Kreditdan foydalanish, foiz hisoblanishi va kredit bo‘yicha qarzlarni to‘lashning hisobini yuritish uchun ssuda hisobvarag‘ini ochish.
		2. Kredit oluvchi/Birgalikda kredit oluvchini Bank tomonidan ajratilgan kreditni muddatidan oldin undirish asoslari va sabablari haqida xabardor qilish.
	1. **Kredit oluvchi/Birgalikda kredit oluvchining majburiyatlari**:
		1. Ushbu shartnomaning ajralmas qismi bo‘lgan Kreditni qaytarish va foizlarni to‘lash jadvali (1-Ilova)ga asosan kreditning to‘liq qaytarilishini va foizlarning to‘lanishini ta’minlash. (Kreditni qaytarish va foizlarni to‘lash jadvali taraflar tomonidan imzolanadi, Bankning muhrlari bilan mustahkamlanadi).
		2. Kreditdan foydalanish jarayonida kreditlashning asosiy tamoyillari: muddatlilik, qaytarishlilik, maqsadlilik va ta’minlanganligiga rioya qilish.
		3. OO‘Yu talabalari safidan chiqarilganda uch oy ichida berilgan kredit summasini to‘liq qaytarish va foizlarni to‘lash.
		4. OO‘Yuni tugatgandan so‘ng 10 kunlik muddat ichida korxonaning to‘liq nomi va yuridik manzilini ko‘rsatgan holda ishga kirganligi haqida, shuningdek 10 kunlik muddat ichida ish joyi, yashash joyi, familiyasi yoki ismining o‘zgarganligi to‘g‘risida Bankka xabar berish.

 **2.2.5.Kredit oluvchi/Birgalikda kredit oluvchi quyidagilarni tasdiqlaydi va kafolatlaydi:**

 a) kreditni rasmiylashtirish va olish uchun Bankka taqdim etilgan/etiladigan barcha hujjat va ma’lumotlar, ularni taqdim etish vaqtida haqiqiy va ishonchli hisoblanadi;

 b) kredit qarzdorligi o‘z muddatida to‘lanmaganda, uning so‘ndirilishi yuzasidan amaliy yordam so‘rab, Kredit oluvchi/Birgalikda kredit oluvchining ish joyi, yashash joyidagi MFY va yaqin qarindoshlariga Bank tomonidan yozma murojaat qilinishiga o‘z roziligini beradi hamda bu holat bank sirini oshkor qilish deb hisoblanmaydi;

 v) Kredit oluvchi/Birgalikda kredit oluvchi ushbu shartnoma bo‘yicha majburiyatlarini bajarishdan bosh tortishi, Kredit oluvchi/ Birgalikda kredit oluvchining mazkur shartnoma hamda O‘zbekiston Respublikasining amaldagi qonunchiligida belgilangan javobgarligini keltirib chiqaradi.

* + 1. **Qarz oluvchi qo‘yidagilarni tasdiqlaydi va o‘z roligini beradi \_\_\_\_\_\_\_\_\_\_\_\_\_\_\_ (imzo)**

a)To‘lov grafigi bo‘yicha to‘lov kunidan 1 kun oldin kredit to‘lovi hakida ogoxlantiruvchi SMS xabar jo‘natilishiga;

b) SMS xabar yuborish uchun taqdim etilgan mobil telefon raqami o‘zgarganda ushbu o‘zgarish haqida bankni xabardor qilish va yangi mobil telefon raqamini bankka takdim etish;

v) Qarz oluvchi mobil telefon raqami o‘zgarganligi hakida bankni o‘z vaqtida ogohlantirmaganligi sababli kelib chiqadigan ya’ni, SMS xabar bankka berilgan dastlabki telefon raqamidan yangi foydalanuvchiga yuborilganligi oqibatida yuzaga kelishi mumkin bo‘lgan holatlar uchun javobgar;

g) Kredit oluvchi/Birgalikda kredit oluvchi mazkur kredit shartnomasi yuzasidan vujudga keladigan kredit qarzdorligini (asosiy qarz, kredit qoldig‘iga hisoblangan foiz, yuqori foiz va boshqalar) qoplash uchun nomiga ochilgan plastik kartochkasidan aksepsiz ravishda yechib olinishiga.

 **3.TOMONLARNING HUQUQLARI**

* 1. **Bankning huquqlari:**
		1. Kredit oluvchi/Birgalikda kredit oluvchini to‘lovga layoqatliligini o‘rganish.
		2. Kredit oluvchi/Birgalikda kredit oluvchi to‘lovga layoqatsiz deb topilganda, kreditni ta’minlash bo‘yicha o‘z majburiyatlarini bajarmaganda, shartnoma imzolangandan keyin taqdim etilgan kreditni qaytarilishiga ta’sir ko‘rsatuvchi ma’lumotlarning haqqoniy emasligi aniqlanganda, ushbu shartnomada nazarda tutilgan kreditni berishdan butunlay yoki qisman bosh tortish.
		3. Kreditlash jarayonida Kredit oluvchining darslarga qatnashishi va o‘zlashtirishi to‘g‘risida ma’lumot olish.
		4. Quyidagi hollarda Kredit oluvchini kreditlashni to‘xtatish va foizlarni hamda kredit bo‘yicha asosiy qarzni muddatidan oldin, shuningdek undiruvni kredit ta’minotiga qaratish orqali undirish:

- Qarz oluvchi tomonidan mazkur kredit shartnomasida belgilangan har qanday to‘lov majburiyatlari bajarilmagan hollarda;

- Kredit oluvchi talabalar safidan chiqarilganda yoki o‘quv jarayonining borishi to‘g‘risida noto‘g‘ri ma’lumot berilganligi aniqlanganda;

-Kredit oluvchining o‘qishi to‘xtatilganda;

-Kredit oluvchi/Birgalikda kredit oluvchi tomonidan Bankka kredit hujjatlari ramiylashtirilayotganda taqdim etilgan ma’lumotlar haqqoniy emasligi aniqlanganda;

- ajratilgan kreditning qaytarilishi turli sabablarga ko‘ra ta’minlanmagan bo‘lib qolgan hollarda, Kredit oluvchi tomonidan navbatdagi o‘quv yili uchun beriladigan kredit qismini ta’minlash uchun yetarli ta’minot taqdim etilmaganda, shuningdek kredit qaytarilishiga salbiy ta’sir ko‘rsatuvchi mazkur shartnomada ko‘zda tutilgan boshqa majburiyatlar bajarilmaganda.

Bunday hollarda Bank 15 kundan kam bo‘lmagan muddat ichida Kredit oluvchini xabardor qiladi, ammo Kredit oluvchining Bank tomonidan ogohlantirilmaganligi Bankning bundan kreditlashni to‘xtatish va foizlarni hamda kredit bo‘yicha asosiy qarzni muddatidan oldin undirishga bo‘lgan huquqiga o‘z ta’sirini ko‘rsatmaydi.

* 1. **Qarz oluvchinnig huquqlari:**
		1. Kredit mablag‘lari ajratilguniga qadar, kredit olishdan bepul asosda voz kechish;
		2. Kreditni muddatidan oldin qaytarish.
		3. Kredit qarzorliklari bo‘yicha Bankdan ma’lumotlar olish.
		4. Kreditlash va hisob-kitoblar bo‘yicha O‘zbekiston Respublikasi me’yoriy-huquqiy hujjatlari va Bankning ichki me’yoriy hujjatlaridagi o‘zgarishlar haqida Bankdan ma’lumot olish.

**4.HISOB-KITOBLAR TARTIBI VA SHARTNOMA BAHOSI**

* 1. Bank ushbu shartnomada ko‘rsatib o‘tilgan shartlar asosida kreditni har yili to‘rt qismda Kredit oluvchining ssuda hisobvarag‘idan uning yozma topshirig‘i asosida OO‘Yuning talab qilib olinadigan depozit hisobvarag‘iga mablag‘ o‘tkazish yo‘li bilan ajratadi. Yangidan qabul qilingan talabalar uchun kredit hisobidan to‘lov joriy yilning 15 sentabrigacha, yoki davlat komissiyasi tomonidan belgilangan muddatgacha xamda ikkinchi va undan keyingi bosqich talabalari uchun – har yili 1 oktabrgacha, belgilangan to‘lov miqdorining kamida 50 foizi – xar yili 1 yanvargacha, 75 foizi – har yili 1 martgacha va 100 foizi – har yili 1 aprelgacha bo‘lgan muddatda amalga oshiriladi.
	2. Qarz oluvchi/Birgalikda qarz oluvchi berilgan kredit uchun Bankka bankning hisob-kitobi asosida har oyning \_\_\_\_\_\_ sanasiga foiz to‘laydi.
	3. Kreditdan foydalanganlik uchun foizlar Bank tomonidan har kuni hisoblanadi.
	4. Kredit oluvchi/Birgalikda kredit oluvchi shartnoma shartlariga asosan ajratilgan kreditni hamda u bo‘yicha hisoblangan foizlarni naqd pulda yoki naqd pulsiz shaklida, ish haqi va unga tenglashtirilgan to‘lovlar hamda bank kartalari orqali amalga oshiradi. Avval yuqori foiz, muddatida to‘lanmagan foizlar, asosiy qarz bo‘yicha muddati kelgan to‘lovlar, hisoblangan foizlar, Kredit oluvchi/Birgalikda kredit oluvchining boshqa majburiyatlari so‘ndiriladi.
	5. Mazkur Shartnoma bo‘yicha Bank o‘z talablarini qanoatlantirishi uchun zarur bo‘lgan pul mablag‘larini Fuqarolik kodeksining 783-moddasiga asosan Kredit oluvchi/Birgalikda kredit oluvchi hisobvarag‘ida (ya’ni, ish haqi va unga tenglashtirilgan to‘lovlari, bank kartasi hamda boshqa hisobvarag‘larida va boshqalar) turgan pul mablag‘larini to‘lov talabnomasi yoki memorial order orqali so‘zsiz tartibda Kredit oluvchi/Birgalikda kredit oluvchining roziligisiz yechib olish orqali kredit qarzini qoplashga haqli.
1. **KREDIT QAYTARILIShINING TA’MINLANIShI**
	1. Mazkur shartnoma asosida ajratilgan kredit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bilan ta’minlanadi.

* 1. Ushbu shartnoma imzolangandan kundan e’tiboran kuchga kiradi va bankning kredit ajratish yuzasidan majburiyati kreditning ta’minoti bilan bog‘liq bo‘lgan hujjatlar belgilangan tartibda rasmiylashtirilib, bankka taqdim etilganidan so‘ng kuchga kiradi.
1. **TOMONLARNING JAVOBGARLIGI**
	1. Asosiy qarzni qaytarish muddati kechiktirilganda (muddati o‘tgan kredit), Kredit oluvchi/Birgalikda kredit oluvchi Bankka butun kechiktirilgan davr uchun shartnomada belgilangan foiz stavkasining **1,5 baravar** oshirilgan miqdorida yuqori foiz to‘laydi.
	2. Bank tomonidan kredit mablag‘ini ajratish kechiktirilganida, Bank Kredit oluvchiga kechiktirilgan to‘lovning har bir kuni uchun kechiktirilgan to‘lov summasining 0,1 foizi miqdorida, ammo kechiktirilgan to‘lov summasining 50 foizdan oshmagan miqdorda penya to‘laydi.
	3. Foizlarni belgilangan muddatda to‘lamaganligi va ular bo‘yicha muddati o‘tgan summalar vujudga kelgani uchun qarzdor Bankka kechiktirilgan to‘lovning har bir kuni uchun kechiktirilgan to‘lov summasining \_\_\_ %i miqdorida, ammo kechiktirilgan to‘lov summasining \_\_\_\_%idan oshmagan miqdorda penya to‘laydi.
	4. Mazkur Tomonlarning yuqori foiz yoki penyalar to‘lashi taraflarni shartnoma shartlarini bajarish majburiyatidan ozod qilmaydi.
2. **NIZOLARNI HAL ETISH TARTIBI**
	1. Tomonlar ushbu shartnoma yuzasidan kelib chiqishi mumkin bo‘lgan kelishmovchilik va nizolarni muzokara va maslahatlar yo‘li bilan hal qilishga harakat qiladilar.
	2. Ushbu shartnoma bo‘yicha taraflar o‘rtasida kelib chiqqan kelishmovchilik va nizolarni muzokaralar yo‘li bilan hal etishni imkoni bo‘lmasa, nizolar shartnoma imzolangan (BXO/BXM) joylashgan joydagi sudda ko‘rib chiqiladi.
	3. Ushbu shartnoma bilan bog‘liq bo‘lgan har qanday sud jarayonida, shartnomadan kelib chiqqan holda Bankka to‘lanishi lozim bo‘lgan barcha pul mablag‘lari bo‘yicha Bank hujjatlari mazkur pul mablag‘lari Bankka tegishliligini va unga to‘lab berilishi lozimligini isbotlovchi prima facie (birlamchi) dalil bo‘lishi lozim. Hususan, Kredit oluvchining hisob raqamlaridan Bank ko‘chirmalari, agar ularda yaqqol ko‘rinib turgan xatoliklar bo‘lmasa, Kredit oluvchining shartnoma bo‘yicha to‘lov majburiyatlari vujudga kelganligining va/yoki bajarilganligining yakuniy dalili hisoblanadi.
3. **FORS-MAJOR HOLATLAR**
	1. Agar shartnoma imzolangandan so‘ng**,** taraflarning erki va istagiga bog‘liq bo‘lmagan hamda oldindan ko‘ra bilib yoki oldini olib bo‘lmaydigan, favqulodda vaziyatlar oqibatidagi yengib bo‘lmas kuch tufaylitaraflar mazkur Shartnoma bo‘yicha olgan majburiyatlarini qisman yoki to‘liq bajara olmasalar (fors-major), buning uchun ular javobgar bo‘lmaydilar.

Bunda taraflarning hech biri, ajratilgan kreditni qaytarish bo‘yicha majburiyatdan tashqari, ko‘rilishi mumkin bo‘lgan zararlarni qoplashni talab qilishga haqli bo‘lmaydi.

* 1. Quyidagilar favqulodda vaziyatlar (fors-major) bo‘lib hisoblanadi: suv toshqini, yong‘in, zilzila, portlash, bo‘ron, yer ko‘chkisi, epidemiya va boshqa tabiat hodisalari, urush yoki harbiy harakatlar, fuqarolik tartibsizliklari, terrorchilik harakatlari, hukumat va davlat organlarining aktlari.
	2. Taraflar fors-major holatlari vujudga kelganligi va tugaganligi haqida zudlik bilan yozma ravishda bir-birlarini xabardor qilishlari lozim.
	3. Fors-major holatiga asoslanayotgan taraf, vakolatli davlat idorasining bunday holatlarni vujudga kelganligini tasdiqlovchi tegishli hujjatini taqdim etishi shart.
1. **KORRUPSIYAGA QARSHI SHARTLAR**

 **9.1.** Taraflar ushbu shartnoma bo‘yicha o‘z majburiyatlarini bajarayotganda ularning har biri o‘z faoliyatida korrupsion xarakatlarni to‘liq ta’qiqlash va har qanday shaklda yordam (bevosita yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi. Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga qarshi kurashishga qaratilgan siyosat va tartib (agar mavjud bo‘lsa)talablariga amal qiladilar.

 **9.2**. Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning masabdor shaxlari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini, shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini kafolatlaydi.

 **9.3**. Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi bir qoidalari buzilganligini tasdiqlovchi ishonchli faktlar va materiallarni taqdim qilishi shart.

 Yozma xabarnomalar “Biznesni rivojlantirish banki” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplaens ishonch liniyasi” kanallari **(tel:78-150-59-95, veb sayt** [**www.brb.uz**](http://www.brb.uz)**, Telegram messenjer @BRB\_ANTIKOR\_BOT (email: antikor@brb.uz)** orqali amalga oshiriladi.

 **9.4.** Ushbu bo‘lim qoidalari taraflardan biri tomonidan buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari yuzasidan ma’lumot taqdim qilmagan taqdirda, boshqa taraf shartnomani bir taraflama qisman yoki to‘liq bekor qilishga haqli.

 **9.5**. Mazkur shartnomani korrupsiyaga qarshi shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash taraflar tomonidan yozma ravishda tasdiqlanagan dalolatnomada belgilangan muddat va miqdorda amalga oshiriladi.

1. **BOSHQA SHARTLAR**
	1. Mazkur shartnoma imzolangan vaqtdan boshlab kuchga kiradi va tomonlar o‘z majburiyatlarini to‘liq bajargunlariga qadar amal qiladi.
	2. Ushbu shartnomaning shartlarini o‘zgartirish yoki uni bekor qilish qo‘shimcha kelishuv tuzish orqali amalga oshiriladi.

Mazkur shartnomaga kiritiladigan har bir o‘zgartirish va qo‘shimchalar yozma ravishda tuzilib, tomonlarning vakolatli vakillari tomonidan imzolangandan va muhr bilan tasdiqlangandan so‘ng haqiqiy hisoblanadi. Barcha o‘zgartirish, qo‘shimchalar va ilovalar mazkur shartnomaning ajralmas qismi bo‘lib hisoblanadi.

* 1. Ushbu shartnoma bekor qilinishida Kredit oluvchi/Birgalikda kredit oluvchi kredit bo‘yicha asosiy qarzni va barcha hisoblangan foizlarni to‘liq qaytarishi shart.
	2. Qarz oluvchi/Birgalikda qarz oluvchi jismoniy shaxsga talluqli bo‘lgan yoki uni identifikatsiya qilish imkonini beradigan axborotlarni/ma’lumotlarni Bank tomonidan uchinchi shaslarga berilishiga yoki ulardan foydalanishiga o‘z roziligini beradi.
	3. Mazkur shartnomada ko‘zda tutilmagan, u bilan bog‘liq bo‘lgan barcha munosabatlar O‘zbekiston Respublikasi amaldagi qonunchiligi bilan tartibga solinadi.
	4. Tomonlarning bank rekvizitlari, manzillari, turar joylari o‘zgargan hollarda albatta bir-birlarini 10 kun ichida yozma ravishda xabardor qilishlari shart.
	5. Mazkur shartnoma tomonlarning har biri uchun bir xil yuridik kuchga ega bo‘lgan \_\_\_\_ nusxada ( \_\_\_\_\_\_ varaqda) tuzildi.
1. **TOMONLARNING YuRIDIK MANZILLARI TO‘LOV REKVIZITLARI, IMZOLARI**

|  |  |  |
| --- | --- | --- |
| **Bank** | **Birgalikda qarz oluvchi** | **Qarz oluvchi** |
| Manzil: | Manzil: | Manzil: |
|  |  |  |
|  | Pasport ma’lumotlari: | Pasport ma’lumotlari: |
| STIR: |  |  |
|  | Telefon: | Telefon: |
| **\_\_\_\_\_\_\_\_\_\_\_\_\_\_\_\_\_\_\_\_\_***(Lavozim,F.I.Sh., imzo)***M.O‘.** **«\_\_\_» \_\_\_\_\_\_\_\_\_\_ 20\_\_\_\_ y.** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***(F.I.Sh.,imzosi)***«\_\_\_» \_\_\_\_\_\_\_\_\_\_ 20\_\_\_\_ y.** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***(F.I.Sh.,imzosi)***«\_\_\_» \_\_\_\_\_\_\_\_\_\_ 20\_\_\_\_ y.** |